|  |  |
| --- | --- |
| 31.03.2023.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, ФЕБРУАР 2023.** |

**Индустријска производња у Републици Србији у фебруару 2023. године већа је за 1,9% у односу на фебруар 2022. године, а у односу на просек 2022. године мања је за 4,8%. Индустријска производња у периоду јануар – фебруар 2023. године, у поређењу са истим периодом 2022. године, већа је за 3,1%.**Посматрано **по секторима**, у фебруару 2023. године, у односу на исти месец 2022. године забележена су следећа кретања:* сектор Снабдевање електричном енергијом, гасом, паром и климатизација – **раст** од 29,6%,
* сектор Рударство –  **пад** од 1,0%, и
* сектор Прерађивачка индустрија – **пад** од 3,7%.

Подаци о индустријској производњи – **по наменским групама**, у фебруару 2023. године, у односу на фебруар претходне године, показују да je дошло до **раста** у производњи: * енергије, за 17,0%,
* капиталних производа, за 12,1%, и
* нетрајних производа за широку потрошњу, за 0,3%,

док је **пад** забележен у производњи* трајних производа за широку потрошњу, за 0,3% и
* интермедијарних производа, осим енергије, за 11,9%.

Обим индустријске производње у фебруару 2023. године, у односу на фебруар 2022. године, бележи:  **раст** код 14 области (учешће у структури индустријске производње – 51%), **пад** код 15 области (учешће у структури индустријске производње – 49%).Највећи утицај на раст индустријске производње у фебруару 2023. године, у односу на фебруар 2022. године, имале су: Производња електричне енергије, Производња машина и опреме на другом месту непоменуте, Производња основних фармацеутских производа и препарата, Производња рачунара, електронских и оптичких производа и Производња моторних возила и приколица. **Десезонирани индекс индустријске производње за фебруар 2023. године у односу на јануар 2023. године** показује да је за индустрију – укупно остварен раст индустријске производње од 2,6% и да је за Прерађивачку индустрију остварен раст од 1,8%.**Десезонирани индекс индустријске производње за фебруар 2023. године, у односу на просек 2022. године,** показује да је за индустрију – укупно остварен раст од 2,3%, а за Прерађивачку индустрију пад од 1,2%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у фебруару 2023. године, у односу на просек 2022. године, код укупне индустријске производње мања је за 4,8%, а код Прерађивачке индустрије мања je за 10,7%. Подаци о индустријској производњи у 2023. години биће објављивани последњег радног дана у месецу и односиће се на претходни месец.  |